Nicolai Helseth

Petter Nikolai Helseth (født 16. august 1898 i Moss, død 23. januar 1982 i Ålesund) var en norsk advokat og dommer i den NS-oppnevnte kommissariske høyesterett under krigen. 

Han representerte Høyre i Ålesunds bystyre fra 1919 til oktober 1940. I en  forordning fra det NS-ledede Indredepartementet av 4. oktober 1940 ble Helseth oppnevnt som ordfører med virkning fra 19. oktober samtidig som den lovlig valgte ordfører, Theodor Berg (Venstre), ble avsatt.Sunnmørsposten 4.11.1940 Helseth meldte seg inn i NS dagen etter at han tiltrådte som ordfører.Fra ide til dom redigert av Rolf Danielsen og Stein Ugelvik Larsen (1976), artikkel Maktovertagelsen i Ålesund, note 18 og 26, side 190 og 191 I februar 1941 ble han utnevnt til dommer i NS-styrets kommissariske høyesterettSunnmørsposten 20.2.1941 og var blant annet med på å legitimere Statsakten på Akershus i 1942. Gustav Sveen etterfulgte Helseth som NS-innsatt ordfører i Ålesund.Sunnmørsposten 20.2.1941 

Helseth ble cand.jur. i 1922 og var dommerfullmektig ved Drammen byfogdembete fra 1923 til 1924. Deretter var han dommerfullmektig ved Nordre Sunnmøre sorenskriverembete til utgangen av 1925. Han ble høyesterettsadvokat i 1935.Sunnmørsposten 20.2.1941  

Dommerne i NS-styrets kommissariske høyesterett ble i landssvikoppgjøret etter krigen dømt til lange fengselsstraffer. Deltakelse i domstolen ble ansett som bistand til fienden og som et alvorlig straffbart forhold. Helseth ble domfelt av Høyesterett 14. november 1946 til ni års tvangsarbeid med fradrag av 555 dager for utholdt varetekt. Han sonet fra 20. mars 1947 og ble løslatt fra Ilebu fengsel 19. desember 1949.Eirik Veum: Nådeløse nordmenn - Statspolitiet s. 950 (Kagge Forlag 2012) ISBN 978-82-489-1174-6Stortingsmelding nr. 17 - 1962/63 - Om landssvikoppgjøret, side 126-127

 Referanser 



Kategori:Personer fra Moss kommune
Kategori:Norske høyesterettsadvokater
Kategori:Ordførere i Ålesund
Kategori:NS-ordførere i Møre og Romsdal
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen